ועדת הכלכלה, כנסת 15, פרוטוקול מספר 41, 1999-12-01 09:00

אברהם פורז: בוקר טוב.

אברהם פורז: אני מתכבד לפתוח את ישיבת הוועדה.

אברהם פורז: על סדר היום נושא נתיבי איילון.

אברהם פורז: מי נמצא כאן מחברת נתיבי איילון?

יהודה בר-און: יהודה בר-און, מנכ"ל נתיבי איילון.

אברהם פורז: מר בר-און, יזמתי את הישיבה הזו גם לאור פרסומים שהיו בכלי התקשורת, אבל גם מניסיון אישי.

אברהם פורז: אני יודע שפרוייקט נתיבי איילון - אתה תדווח לנו עוד מעט - כבר הגיע לאיזשהו מקום בהרצליה, אבל משום מה לא ראיתי אפילו תחילת עבודות בקטע מהרצליה צפונה, בחיבור לדרך חיפה - זה צריך להתחבר איפשהו אחרי רשפון, לפי מיטב ידיעתי.

אברהם פורז: הייתי רוצה שאתה תספר לנו מה מעכב את השלמת הפרוייקט ולמה אנחנו צריכים לשמוע בדיווחי התנועה כל יום שיש פקק מרוקח עד גלילות או מקק"ל עד גלילות.

יהודה בר-און: כמו שאמרת, אם זה מרוקח עד גלילות, זה בסדר, כי יכול להיות יותר גרוע.

אברהם פורז: אתה אומר שזה יהיה מ"השלום" ועד גלילות.

יהודה בר-און: האמת היא שבחודשים האחרונים אנחנו רואים עומסי תנועה אדירים, מה שממש לא ראינו לפני שנה.

אברהם פורז: איך אתם מסבירים את זה?

אברהם פורז: בכל זאת, אתם מומחי תנועה, לא?

יהודה בר-און: אנחנו לא מומחי תנועה, אנחנו בסך הכל מנסים לתת פתרונות למצבים מאד מאד קשים.

יהודה בר-און: אין הסבר מסודר, אין הסבר מדעי להיקפי התנועה שמאד מאד גדלו, אבל מטבע הדברים כל נושא התחבורה הציבורית, היקף השימוש בתחבורה הציבורית, לא תופס את מקומו הראוי, והחלופה לתחבורה הציבורית כרגע זה הרכב הפרטי, וכל זה מוביל לכך שיש ריבוי כלי רכב בצירי התנועה.

יהודה בר-און: אתה הלכת, לטעמי, צפונה מדי, כשדיברת אתי על רשפון.

אברהם פורז: עוד מעט נשמע על הוויכוח ביניכם לבין עיריית הרצליה, על הפתיחה של הקטע.

אברהם פורז: יש כאן מישהו מעיריית הרצליה?

שמואל בן טובים: יש מהוועדה המקומית, אבל לא מעיריית הרצליה, אלא מכפר-שמריהו.

לאה ורון: צריך להגיע מהנדס העיר, אני מקווה שהוא יגיע.

אברהם פורז: הוועדה המקומית היא עדיין משותפת להרצליה ולכפר-שמריהו?

שמואל בן טובים: כן.

אברהם פורז: אבל החוק החדש מיושם, עם הנציגות ...

שמואל בן טובים: ככתבו וכלשונו.

אברהם פורז: אתם יודעים שאני היזם של זה, עם גדליה גל.

יהודה בר-און: כביש איילון לכיוון צפון מוגדר כהמשך מכיוון גלילות, שזה המצב הקיים כרגע, ועד חיבורו לכביש 531 - אני לא יודע אם הוא מוכר לך - אבל 531 זה כביש רוחב שיוצא מאיזור רשפון לכיוון מזרח, לכיוון כפר-סבא.

אברהם פורז: זה כביש קיים, זה הכביש הצר, הקטן.

יהודה בר-און: לא.

יהודה בר-און: זה נתיב שאינו קיים, זה נתיב מתוכנן.

אברהם פורז: זו אמורה להיות דרך מהירה, אחת מהדרכים המהירות שיזינו את חוצה ישראל?

יהודה בר-און: בדיוק כך.

אברהם פורז: איילון אמור להתחבר שם במחלף, ואז מי שרוצה - פונה ימינה לחוצה ישראל, או שמאלה לכיוון דרך חיפה.

יהודה בר-און: לא.

יהודה בר-און: או ישר לכיוון חיפה.

יהודה בר-און: בשלב הזה אין חיבור מתוכנן בין איילון לבין כביש מס' 2, שזה הכביש המהיר חיפה-תל-אביב.

יהודה בר-און: בתכנונים התיאורטיים, דרך מס' 2....

אברהם פורז: אבל כביש הרוחב הזה שאתה מדבר עליו הרי חייב להתחבר לדרך חיפה, זאת אומרת לכביש מס' 2?

יהודה בר-און: לא, הוא לא חייב להתחבר.

יהודה בר-און: הוא יתחבר לאיילון, שממשיך עד נתניה.

אברהם פורז: ובכל זאת, מי שרוצה מאיילון להיחלץ לכיוון נתניה, מה גורלו?

יהודה בר-און: אני אומר שוב - הוא ימשיך עד נתניה.

יהודה בר-און: ציר האיילון, יהיו שני כבישים: כביש מס' 2 בתכנון אמור להיות כביש שירות, והדרך המהירה אמורה להיות ציר איילון.

אברהם פורז: איילון אמור להמשיך צפונה לאורך מסילת הברזל.

יהודה בר-און: במקביל לכביש מס' 2.

לאה ורון: כביש מס' 2 זה מה שנקרא כביש החוף?

יהודה בר-און: כן.

אברהם פורז: תל-אביב - חיפה הקיים.

יהודה בר-און: יש כאן בעיה פרוצדורלית, שחברת נתיבי איילון, על בסיס הסכמות היסטוריות, טיפלה בקידום התב"ע והתכנון עד גבול המחוז של משרד הפנים.

אברהם פורז: לפני שאתה מתקדם, עד שאנחנו נעשה כביש שיגיע עד נתניה ואולי הלאה, באיזשהו מקום צריך למצוא חלופה יותר נורמלית לחיבור בין איילון לכביש מס' 2.

אברהם פורז: הסיטואציה הנוכחית היא לא סבירה, עובדה היא הפקקים שנוצרים, ואם הקטע של שבעת הכוכבים ייפתח זה גם לא פותר את הבעיה.

יהודה בר-און: זה פותר חלק גדול מן הבעיה שיש לנו היום בגלילות.

יהודה בר-און: הבעיה המרכזית שיש היום לאותם אלה שבאים מצפון ולאותם אלה שנוסעים לצפון, היא בצומת גלילות.

יהודה בר-און: ברגע שנפתח את הקטע בין גלילות לבין שבעת הכוכבים, בערך מחצית מן התנועה שתקועה היום בגלילות בשני הכיוונים, היא תנועה שלמעשה פניה מיועדות לכיוון מזרח, ואז יהיה להם כדאי לנסוע בציר איילון בקטע החדש מגלילות ועד שבעת הכוכבים.

אברהם פורז: ואז לקחת ימינה בכביש שנכנס להרצליה.

יהודה בר-און: ואז לקחת ימינה בכביש שנכנס לתוך הרצליה בשלב הנוכחי, ובשלב הבא לקחת ימינה ברחוב בגין הבריגדה היהודית.

יהודה בר-און: זה אמור לפתור חלק גדול מן הבעיה.

אברהם פורז: אנחנו עוד נחזור לזה.

אברהם פורז: אם תראו מישהו מעיריית הרצליה מגיע לכאן, תגידו לי כי אתם מכירים אותם.

יהודה בר-און: שמוליק בן טובים הוא ראש מועצת כפר-שמריהו.

שמואל בן טובים: אני מכיר היטב את הטיעונים.

שמואל בן טובים: לייצג אני ודאי לא יכול.

אברהם פורז: אם אתה מכיר את הטיעונים, גם בזה יש משהו.

שמואל בן טובים: בעניין הזה בהחלט יש זהות אינטרסים בין הרצליה לכפר-שמריהו.

אברהם פורז: לטענתכם, צריך לפתוח את המחלף הזה.

שמואל בן טובים: את שבעת הכוכבים?

אברהם פורז: כן, לאלתר, לשני הכיוונים.

שמואל בן טובים: בוודאי.

שמואל בן טובים: אנחנו אחרי המחלוקות.

שמואל בן טובים: לגבי התנועה דרומה.

אברהם פורז: עד כמה שהבנתי, ההסכמות עם עיריית הרצליה שהוא ייפתח רק לכיוון דרום.

יהודה בר-און: הנה הגיע נציג בכיר של עיריית הרצליה - מר גרנות.

יהודה בר-און: היות שאלה הסכמות, אין שום הבדל אם אני אציג או מהנדס העיר יציג את ההסכמות.

יהודה בר-און: על כל פנים, יש הסכמות מפורשות וכתובות עם עיריית הרצליה שהוגדרו מספר שלבי פתיחה, כאשר השלב הראשון שכבר נפתח זה גשר שבעת הכוכבים ממערב למזרח.

יהודה בר-און: בעוד שבוע וחצי ייפתח גשר שבעת הכוכבים ממזרח למערב.

יהודה בר-און: בסוף דצמבר, ימים ראשונים של תחילת ינואר...

אברהם פורז: אם ייפתח, מה המשמעות?

יהודה בר-און: המשמעות היא לגבי אלה שבאים ממזרח, ובעיקרם הם תושבי הרצליה.

יהודה בר-און: במשך כשנה נמנענו מאותה פתיחה בגלל עיכובים שמקורם באי הסכמות עם עיריית הרצליה, שאותם כלי רכב שנוסעים ממזרח למערב, עקב ריבוי מספר הרכבות שנוסעות כיוון צפון-דרום, דרום-צפון.

יהודה בר-און: ..

אברהם פורז: עדיין יש שם מחסום.

יהודה בר-און: עדיין יש שם מחסום.

יהודה בר-און: ברגע שנפתח את הגשר לשני הכיוונים - עד כה פתחנו רק כיוון אחד- אני חושב שגרמנו לרווחה מאד מאד גדולה לנהגים.

אברהם פורז: כי אז הם עולים על הגשר.

יהודה בר-און: כי אז הם עולים על הגשר ונוסעים מעל הרכבת.

יהודה בר-און: הבאתי לכאן מפה של כל איילון.

יהודה בר-און: כמו שאמרתי, ההסכמות הן שגשר שבעת הכוכבים ייפתח בשני השלבים.

יהודה בר-און: סוף דצמבר, תחילת ינואר אנחנו נפתח את ציר התנועה משבעת הכוכבים לכיוון דרום.

אברהם פורז: עיריית הרצליה הסכימה לכך?

יהודה בר-און: כל מה שאני אומר כרגע זה בהסכמה.

אברהם פורז: ומה קורה צפונה?

יהודה בר-און: לכיוון צפון גם כן יש הסכמה לפתוח, אלא יש מגבלה שבתוואי הציר קיים עדיין מכון הטיהור הישן, שעקב בעיות טכניות בהפעלת מכון הטיהור החדש שכבר קם.

יהודה בר-און: ..

אברהם פורז: זאת אומרת, על-יד הציר.

יהודה בר-און: לא על-יד.

יהודה בר-און: בתוואי הציר קיים מכון טיהור ישן.

אברהם פורז: מגלילות עד שבעת הכוכבים זה גמור בשני הכיוונים?

יהודה בר-און: מגלילות עד שבעת הכוכבים זה גמור בשני הכיוונים.

אברהם פורז: איפה נמצא מכון הטיהור שמפריע?

יהודה בר-און: יש כביש.

יהודה בר-און: יש הפסקה, קטע לא רצוף.

אברהם פורז: הוא סלול משני הצדדים אבל לא מתחבר.

יהודה בר-און: אני אסביר על המפה.

יהודה בר-און: צומת גלילות, היום התנועה מגיעה לצומת T מציר איילון, כביש מהיר - אותם פקקים שדיברנו עליהם - קק"ל - רוקח.

יהודה בר-און: זה הקטע של שבעת הכוכבים שהוא מוכן.

יהודה בר-און: בנקודה זו בציר המזרחי.

יהודה בר-און: ..

אברהם פורז: הציר שהולך צפונה.

יהודה בר-און: בנקודה זו אין כביש, יש שתי בריכות ואיזה מבנה.

אברהם פורז: זה קטע של 100 מטר?

יהודה בר-און: 300 מטר, דומני.

אברהם פורז: לאן זה צריך לזוז?

יהודה בר-און: מכון הטיהור החדש, המבנה וכל מה שנדרש, כבר קיים, והוא זז עוד מזרחה, כלומר יוצא מתוואי הכביש.

יהודה בר-און: כרגע יש בעיות טכניות להפעלת מכון הטיהור בצורה מושלמת, ולכן עיריית הרצליה עדיין נדרשת לבריכות הישנות, ולכן אנחנו עדיין לא יכולים לקבל ...

אברהם פורז: נניח שמכון הטיהור באמת יזוז וזה ייפתח - עיריית הרצליה מסכימה שזה ייפתח צפונה?

יהודה בר-און: עיריית הרצליה מסכימה שזה ייפתח צפונה, כאשר ההתנייה של עיריית הרצליה, שאנחנו נתחיל בעבודות בקטע משבעת הכוכבים ועד בגין.

יהודה בר-און: בגין, המעפילים, כפר-שמריהו - עוקף הרצליה.

יהודה בר-און: ההתנייה שהוסכמה עם עיירית הרצליה, שאנחנו נפתח את הקטע מדרום לצפון בכפוף לכך שאנחנו נתחיל בעבודות בקטע הנוסף.

אברהם פורז: לאחר שיזיזו את מכון הטיהור וזה יגיע צפונה לשבעת הכוכבים, ההשתלבות עם כביש מס' 2 תהיה בלי רמזורים?

יהודה בר-און: ממש לא.

אברהם פורז: אין שום אפשרות לעלות לכביש מס' 2 בלי רמזור?

יהודה בר-און: יש אפשרות לעלות לכביש מס' 2 לצפון.

יהודה בר-און: האפשרות תהיה לאלה שבאים מדרום, יעלו על לולאה, יעלו על גשר שבעת הכוכבים ויתחברו לכביש מס' 2.

אברהם פורז: בלי רמזור.

יהודה בר-און: כן, אבל זו עדיין תנועה מאד אטית, כי יש לולאה ויש איזו פניה ימינה.

אברהם פורז: ברור, אבל עדיין עד כמה שאני מבין, החסימות והפקקים העיקריים זה לא כשיש כל כך האטה, שזו גם בעיה.

אברהם פורז: ...

יהודה בר-און: זו בעיה עצומה.

יהודה בר-און: ברגע שיש האטה, אנחנו מכירים את אותן האטות שנגרמות עקב מפגע בצד הכביש.

אברהם פורז: כן, אבל כשיש רמזור זו הבעיה.

אברהם פורז: זה הרבה יותר חמור מהאטה.

יהודה בר-און: אני לא בטוח שאני מסכים איתך, אבל זה פחות חשוב כרגע כי הפערים בינינו הם מינוריים.

יהודה בר-און: על כל פנים, בהחלט קיימת אפשרות לפנייה שדיברנו לכיוון כביש מס' 2, אבל התרומה המרכזית שתהיה בעקבות הפתיחה מגלילות לכיוון שבעת הכוכבים זה אותם נהגים שנוסעים לכיוון מזרח, להרצליה.

אברהם פורז: ואז הם לא יצטרכו לעלות על כביש מס' 2.

יהודה בר-און: ואז הם לא יצטרכו לפנות - כלומר יש כמה חלופות להגיע.

אברהם פורז: לא לעלות על כביש מס' 2 בכלל.

יהודה בר-און: הם לא יצטרכו להמתין ברמזור עם אלה שנוסעים לנתניה, לפנות שמאלה, לפנות ימינה, ובשבעת הכוכבים לפנות שוב.

יהודה בר-און: זאת תהיה התרומה המרכזית.

אברהם פורז: להערכתם, זה יפתור את בעיית הפקקים - לא יפתור, אבל זה יקל בהרבה.

יהודה בר-און: יפתור זו מילה גורפת.

יהודה בר-און: אני חושב שאנחנו נקל באופן משמעותי את נושא עומסי התנועה בגלילות.

אברהם פורז: מה מעכב את המשך הפרוייקט לכיוון צפון?

יהודה בר-און: בוא נעשה סדר בהגדרת הסמכויות.

יהודה בר-און: בסיכומים של לפני הרבה מאד שנים הוסכם שנתיבי איילון מקדמת הן את התכנון והן את התב"ע עד גבול המחוז של משרד הפנים.

אברהם פורז: סוף המחוז זה בקצה כפר-שמריהו.

יהודה בר-און: בדיוק.

יהודה בר-און: עד לנקודה זו, כפי שהוסכם, יש לנו תב"ע, יש לנו תכנון מאד מאד מתקדם.

יהודה בר-און: לקטע שבין שבעת הכוכבים למעפילים, לבגין, אנחנו מוכנים עם פרסום מכרז בטווח של פחות מחודש.

יהודה בר-און: בקטע הזה החומר עדיין לא מוכן, אבל ממש בטווח של חודשים, מבחינה תכנונית ותב"עית אנחנו מוכנים.

אברהם פורז: מה עם הכסף?

יהודה בר-און: בנושא כסף זה לא אני.

צבי כהן: כסף זה אנחנו, מעצ.

אברהם פורז: הכסף הזה אמור לבוא מתקציב מעצ?

יהודה בר-און: נכון, ואני רוצה שתבין.

יהודה בר-און: ..

אברהם פורז: 100% מעצ?

אברהם פורז: זאת אומרת, אתם קבלן ביצוע של מעצ, במובן זה.

יהודה בר-און: הייתי אומר שזאת הגדרה מעליבה.

אברהם פורז: איילון בעבר לא היה מתקציבים אלה, היה בכל מיני שיטות אחרות.

יהודה בר-און: לכן חשוב לי שתבין למה זה מעצ.

יהודה בר-און: בכל ציר איילון - ואם תרצה, אפשר יהיה להרחיב, לכיוון דרום וכו' - אבל בכל ציר איילון, נתיבי איילון עובדת בתקציבים שיש בהם את עיקר הכסף ממשרד התחבורה, דהיינו כספי מדינה, והכסף הקטן יותר מכספי הרשות המקומית.

יהודה בר-און: בקטע הצפוני לא ניתן היה לקבל את ה- MATCHING, את חלק הרשויות המקומיות במימון הפרוייקט, ואז מדינת-ישראל קיבלה החלטה - יש בעיה, והרי במחשב של משרד האוצר צריך את ה- MATCHING, אז הלכו למעצ, כי מעצ יש לה תקציבים של 100%, כלומר לא צריכים MATCHING, לא צריכים הקבלה של השתתפות הרשות המקומית.

אברהם פורז: לפי האינפורמציה שלך, זה יתוקצב?

אברהם פורז: תיכף נשמע אותם, אבל אתה עוד לא יודע.

יהודה בר-און: אני יודע, אבל אני יודע לא מסודר.

אברהם פורז: תודה עד כאן.

אברהם פורז: מעצ, בבקשה.

אברהם פורז: מי מדבר בשם מעצ?

צבי כהן: כהן צבי, עוזר מהנדס מחוז תל-אביב, מנהל פרוייקטים, ואיילון צפון זה חלק מהפרוייקט שאני צריך לטפל בו כרגע ובעתיד.

אברהם פורז: יש מימון?

צבי כהן: יש מימון.

צבי כהן: האומדן כרגע עומד על 60 מיליון שקל, כשזה מתחלק 30 מיליון סלילת הכביש עם הגשר, 10 מיליון הפקעות - יש שם הרבה חלקות על תוואי שצריך להפקיע - מדובר בארבעה מיליון שקלים הרחבה ושיפור רחוב הבריגדה היהודית, זה חלק מההתחייבות שלנו כלפי עיריית הרצליה, ועוד 10 מיליון שקלים העתקת תחנת הרכבת הרצליה יותר צפונה, כולל הקמת מגרש חניה גדול.

אברהם פורז: זה הכל בתקציב 2000?

צבי כהן: זה הכל מתקציב 2000 ו- 2001.

אברהם פורז: זאת אומרת, ההנחה היא שהפרוייקט הזה ייקח שנתיים.

צבי כהן: שנתיים.

אברהם פורז: ייקח שנתיים והוא יתוקצב במשך שנתיים.

אברהם פורז: אתה מסכים לאומדן הזה של הכסף?

יהודה בר-און: האומדן של הכסף הוא בסדר.

יהודה בר-און: אני חושב שאם היה אפשר לרכז מאמץ יותר לשנת 2000, אפשר היה לקדם את הפרוייקט ולעשות זאת יותר מהר.

אברהם פורז: אמרתם 60 מיליון סך הכל.

אברהם פורז: זה שלושים, שלושים?

צבי כהן: זה לא שלושים, שלושים.

צבי כהן: זה עשרים, ארבעים, משהו כזה.

אברהם פורז: 20 רק בשנת 2000?

יהודה בר-און: לא.

יהודה בר-און: האינפורמציה שאני יודע - כלומר, זה לא סביב השולחן הזה לסגור את העניין.

יהודה בר-און: ..

יעקב זוכמן: האינפורמציה המוסכמת - בספר התקציב יש 38 מיליון שקל בשנת 2000.

יהודה בר-און: אבל אותם 38 מיליון, 20 מתוכם הולכים להפקעות, ואז נשאר 17 מיליון שקל כדי לבצע עבודות ממש בשטח.

אברהם פורז: מבחינת היכולת ההנדסית, אין בעיה לסיים בשנה.

יהודה בר-און: יכולת הביצוע זה יותר משנה.

צבי כהן: 18 חודש.

אברהם פורז: בכמה אתה מעריך את יכולת הביצוע?

יהודה בר-און: אני מעריך את יכולת הביצוע בסביבות שנה וארבעה חודשים, שנה וחצי, סדר גודל.

אברהם פורז: כרגע יש איזשהו עיכוב בהתקדמות?

יהודה בר-און: מבחינתי - נתיבי איילון - אני כרגע מותנה בסגירת נושא ההפקעות.

יהודה בר-און: אם יש בשנת 2000 38 מיליון שקל, 20 מיליון שקל הולך להפקעות, נשאר לי 17 מיליון שקל לבצע.

יהודה בר-און: 17 מיליון שקל לבצע זה מעט מאד, כאשר אנחנו צריכים לביצוע סדר גודל של 30 מיליון שקל כבר עכשיו.

צבי כהן: מה שמעכב למעשה את היציאה למכרז זה שבהסכמות - המכרז מוכן לפרסום, הרכבת התנגדה לכך שמפלס הכביש ומסילת הרכבת יהיו באותו מפלס, ובהסכמה שהגענו איתם אנחנו בונים גשר מעל מסילת הברזל.

צבי כהן: זה דחה את פרסום המכרז.

אברהם פורז: איפה הגשר?

צבי כהן: כאן לא כל כך רואים את זה.

צבי כהן: מסילת הרכבת הולכת במקביל לכביש.

צבי כהן: היציאה למכרז מתוכננת - הגשר עכשיו בתכנון, יש שתי חלופות - לא אלאה אתכם בפרטים הטכניים איזה סוג גשר.

יהודה בר-און: סליחה, אנחנו לא מדברים על אותו גשר.

יהודה בר-און: אתה מדבר על הגשר שחוצה את מסילת הרכבת.

יהודה בר-און: הוא מדבר על גשר שייחצה את מסילת הרכבת.

אברהם פורז: אבל בשבעת הכוכבים הוא חוצה.

יהודה בר-און: חסרים דברי רקע.

יהודה בר-און: תוואי איילון הסופי משבעת הכוכבים עד בגין, מתוכנן להיות כמו כל תוואי איילון, דהיינו משני הצדדים כביש, באמצע מסילה.

יהודה בר-און: בשלב הסופי, מסילת הרכבת שהיום נמצאת בערך כאן, מערבית לתוואי המתוכנן, אמורה לנוע כ- 300 מטר מזרחה.

שמואל בן טובים: אל תוך הנתיב של איילון.

יהודה בר-און: בין שני נתיבי איילון - כמו שאנחנו מכירים.

יהודה בר-און: בשלב א' שעליו אני מדבר כרגע, מסילת הרכבת תישאר במקומה, כלומר התוואי יהיה מערבית לכביש.

אברהם פורז: ואז להעביר את המסילה.

יהודה בר-און: ואז להעביר את כלי הרכב מעל מסילת הרכבת שבאופן זמני.

יהודה בר-און: ..

אברהם פורז: זה גשר זמני, בעצם.

פנחס בן שאול: גשר זמני.

אברהם פורז: אפשר לעשות כמו הגשרים שהצבא היה בונה - גשר ביילי.

יהודה בר-און: לפני שנה בתל-אביב אני הרסתי גשר כזה ובנינו גשר אחר.

אברהם פורז: על-יד אבן גבירול.

יהודה בר-און: האמת היא שההבדל בין גשר ברזל לבין גשר בטון - העלויות להקמה הן מינוריות, הבעיה היא בתחזוקה.

יהודה בר-און: גשר ברזל בתחזוקה הוא מאד מאד יקר.

אברהם פורז: אז למה עשו שוב ברזל?

יהודה בר-און: אני יכול להגיד שזה השלטון הקודם בעיריית תל-אביב.

דליה בארי: מישהו חשב שזה יפה.

יהודה בר-און: זה עניין של טעם.

אברהם פורז: כשחיל ההנדסה בנה באיזשהו מצעד של יום העצמאות לפני ששת הימים את הגשר - אני חושב בשנת 1964 או 1965 - אז הבנו, תנאי קרב, מלחמה.

אברהם פורז: בסדר, אבל לשחזר אותו?

דליה בארי: זה לא היה כל כך גרוע.

דליה בארי: לפי דעתי, עכשיו זה הרבה יותר גרוע.

אברהם פורז: אז היה לכך מימד של זמניות.

אברהם פורז: זה נראה היה כדבר זמני.

צבי כהן: המכרז מתוכנן להתפרסם בסביבות פברואר.

דובר: מדוע לא לפני כן?

צבי כהן: עוד לא החליטו על איזה.

צבי כהן: ..

אברהם פורז: אתם מטפלים בקטע הזה או נתיבי איילון?

צבי כהן: הטיפול עבר אלינו.

יהודה בר-און: אני לא יודע מזה.

אברהם פורז: טוב שיש ישיבות של הוועדה.

אברהם פורז: זו הזדמנות להיפגש ולהחליף דעות.

אברהם פורז: זאת אומרת, ודאי אתה מכין מכרז והוא מכין מכרז.

יהודה בר-און: אני מניח שלא.

אברהם פורז: הבעיה שאף אחד מכם לא הכין מכרז.

אברהם פורז: אתם לא אמורים רק לבצע, והם מממנים?

יהודה בר-און: אני מדבר על סיכומים שאני יודע עליהם.

יהודה בר-און: אני אומר לפרוטוקול שמבחינת חברת נתיבי איילון, המכרז מוכן לביצוע בפחות מחודש, לפרסום של הכביש.

אברהם פורז: מר כהן, אתה אומר שאתם במקביל גם מכינים מכרז.

צבי כהן: לא מכינים מכרז.

צבי כהן: אנחנו קיבלנו את המשך הכנת המכרז.

צבי כהן: בגלל שקיבלנו את המימון ב- 100% שלנו, המכרז עבר לידיים שלנו.

אברהם פורז: מה שניתן להבין זה שאתם מפרסמים את המכרז.

צבי כהן: אנחנו מפרסמים, אנחנו מבצעים אותו.

אברהם פורז: ומה איילון עושה?

צבי כהן: בגלל היחסים המיוחדים עם נתיבי איילון, לקחנו אותם כמנהלי הפרוייקט.

אברהם פורז: אם אתם עושים את התהליך, מה נשאר להם לעשות?

צבי כהן: לפקח על הפרוייקט.

צבי כהן: אין כאן ניגוד אינטרסים, אין כאן פגיעה בכבודם של אנשים שהם קולגות שלנו.

אברהם פורז: מר כהן, אבל אם אצלו המכרז מוכן, למה אתם צריכים להתאמץ?

צבי כהן: המכרז לא מוכן.

צבי כהן: המכרז התעכב בגלל הגשר.

צבי כהן: חושבים על שתי חלופות.

צבי כהן: כרגע, הבחירה בין חלופה א' ל-ב' נמצאת אצל הסמנכ"ל לתכנון במעצ.

צבי כהן: אני מאמין שתוך פחות משבועיים תתקבל החלטה על איזה סוג של גשר הולכים.

אברהם פורז: הגשר הזמני.

צבי כהן: הגשר הזמני.

צבי כהן: יגמרו לתכנן אותו, נצא למכרז.

אברהם פורז: אתם שמים לב לכך שיש כאן קצת אי תיאום.

יהודה בר-און: אבל יש דבר חדש.

יהודה בר-און: הדבר החדש הוא שגם מעצ וגם חברת נתיבי איילון נמצאות במשרד תחבורה אחד.

יהודה בר-און: יש כאן את נציג משרד התחבורה.

יעקב זוכמן: מה שנציג מעצ הציג עכשיו הוא עובדה חדשה שלא ידועה לנו.

אברהם פורז: מי אדוני?

יעקב זוכמן: אני מנהל אגף תשתית במשרד התחבורה.

אברהם פורז: תראה, אתם קיבלתם עכשיו את מעצ חדשים.

אברהם פורז: אתם לא יודעים איזה גוף עתיר סמכויות וגם יזמי - הם כבר מכינים את המכרז, ואתם עוד לא ידעתם.

אברהם פורז: מהנדס עיריית הרצליה, בבקשה.

משולם גרנות: קודם כל, זו הפתעה, כי ישבתי על תכניות הכבישים עם נתיבי איילון.

משולם גרנות: הגשר זה דבר חדש ואני מקווה שהגשר יתחבר לכביש, כי רצוי שאלה שיסעו על הגשר, יתחברו לכביש.

אברהם פורז: זה יכול להיות גם פיסול סביבתי.

אברהם פורז: אם הגשר לא יתחבר לכביש, זה יהיה אתר תיירות.

אברהם פורז: אפשר להביא תיירים ולהראות להם מה זה נקרא מצעד האיוולת.

פנחס בן שאול: בסן-פרנסיסקו יש גשר כזה.

דליה בארי: יש גם בתל-אביב.

פנחס בן שאול: העירייה החליטה באמצע שזה לא יפה והפסיקו לבנות.

פנחס בן שאול: הוא כבר עומד 20 שנה תלוי באויר.

שמואל בן טובים: אפשר ללכת יותר קרוב.

שמואל בן טובים: בשדרות אשכול בירושלים יש גשר להולכי רגל על הצד הלא נכון של הכביש.

דליה בארי: גם ביפו יש אחד חדש כזה.

יהושע מצא: אתה פשוט שוגה לגבי ירושלים שגיאה מוחלטת.

יהושע מצא: שם תוכנן, שם קיים, ובו משתמשים.

משולם גרנות: יש לי כאן מפה של צילום אויר של הרצליה.

משולם גרנות: המצב היום בהרצליה, שהעיר הזאת במצור.

אברהם פורז: למה, אתם מוקפים אוייבים?

משולם גרנות: בערך.

משולם גרנות: אם נתחיל מצפון, אפשר לומר שבשעות הבוקר כל תושבי רעננה כפר-סבא חוצים את הרצליה כדי להגיע לכביש מס' 2, בעתיד לנתיבי איילון.

משולם גרנות: אלה שגרים בהרצליה בחלק המזרחי של הרצליה, שרוצים לעבור דרך רמת השרון, הם במצור מכיוון שרמת השרון מווסתת את התנועה בצורה כזו שתושבי הרצליה לא יוכלו לעבור.

אברהם פורז: לא יתחשק להם לעבור.

משולם גרנות: נכון.

משולם גרנות: הדרך היחידה - אלה ששמעו היום בגלגל"צ ובכל התשדירים לגבי התנועה - שדרות שבעת הכוכבים עד לכדורי, זה במרכז העיר, פקק אחד גדול.

משולם גרנות: מה שראש העיר היתנתה ודרשה כל הזמן, מעבר לפתיחת נתיבי איילון שזה כביש ארצי, שיסתכלו גם במבט על העיר שסמוכה לנתיבי איילון, כי מעצ סולל כבישים עורקיים, רק שוכח את הערים הסמוכות.

משולם גרנות: מעצ רוצה לפתור את הבעיות התנועתיות העורקיות של כל מדינת-ישראל, ובמקרים מסויימים בלי להתחשב בעיר הסמוכה.

משולם גרנות: אפשר לראות בעיקר מה הפתרון במידה שייפתח נתיבי איילון עד לשבעת הכוכבים, פשוט אם לא תהיה המשכיות לזה, נתחיל מצומת גלילות ומעבירים להרצליה.

אברהם פורז: הטענה היא שחלק מהתנועה ממילא נוסעת מגלילות לדרך 2 וחזרה, כי פניה להרצליה, אז אתה עושה גם טובה לאנשי הרצליה להגיע יותר בקלות.

משולם גרנות: בחיפה.

אברהם פורז: אולי גם כפר-סבא רעננה.

משולם גרנות: בהחלט כן.

משולם גרנות: עשינו כאן ספירה, ונעשו ספירות - כ- 30% זה יעזור, 70% זה אלה שרוצים להמשיך לצפון, זאת אומרת אלה שיורדים היום בכביש מס' 2, ירדו בשלב הבא בהרצליה, יפנו בצומת הסירה וימשיכו לכיוון כביש מס' 2.

משולם גרנות: יש בעיות נוספות - לגבי איזור התעשיה שלנו, מעצ התחייב, עם פתיחת הגשר עכשיו, לבצע הסדרי תנועה באיזור התעשיה.

משולם גרנות: כתוצאה מכך, היו צריכים לעשות מספר רמזורים והסדרי תנועה כי כל התנועה שבאה היום מכביש מס' 2, שנכנסת לאיזור התעשיה או לאלה שיבואו מנתיבי איילון, אמורים להיכנס לאיזור התעשיה.

משולם גרנות: אין עדיין שום פעילות בנושא הזה.

משולם גרנות: מבחינתנו, לא ידוע לנו על כך.

צבי כהן: אז אני אתקן אותך.

משולם גרנות: מבחינת ההתחייבויות של עיריית הרצליה, אנחנו מנסים לעמוד עם נתיבי איילון בכל לוח הזמנים שאכן נקבע.

משולם גרנות: לגבי המשכיות של נתיבי איילון, הכוונה היא - ודרישת ראש העיר היתה - להמשיך לכיוון הבריגדה, כי אותם תושבים שאמורים לנסוע לכיוון כפר-סבא ורעננה, יוכלו להתפצל בין שבעת הכוכבים לבריגדה.

משולם גרנות: זאת אומרת, התנועה שאמורה לנסוע לרעננה, כפר-סבא, ימשיכו עוד קילומטר וחצי או שניים ויגיעו לצומת הזה, וכך התנועה לתוך הרצליה תתפצל, כי היום, בשעות אחר הצהריים יש פשוט פקק אחד גדול בכניסה להרצליה.

אברהם פורז: מה אתם סיכמתם בעצם?

אברהם פורז: שאתם תהיו מוכנים לפתוח גם את איילון צפונה, עם תחילת העבודות?

משולם גרנות: נכון.

משולם גרנות: להבטיח שאכן יש המשכיות של נתיבי איילון.

משולם גרנות: ראש העיר עמדה על כך שהיא רוצה לראות שיש המשכיות ולא שגמרנו את נתיבי איילון, עכשיו חושבים.

משולם גרנות: אני רק רוצה להעלות בספק - גם נושא ההפקעות עדיין לא סגור.

משולם גרנות: אני חושב שמדובר כאן על כביש ארצי - יש עכשיו בדיקה אם להפקיע זאת לפי פקודת הדרכים או לפי חוק התכנון והבניה, והנושא הזה עדיין בבדיקה.

אברהם פורז: מה ההתלבטות?

צבי כהן: ההתלבטות היא כזו - אנחנו רוצים לעבוד על התב"ע של עיריית הרצליה, ואנחנו ביקשנו בישיבה האחרונה.

צבי כהן: ..

משולם גרנות: תב"ע של נתיבי איילון.

צבי כהן: תב"ע של נתיבי איילון.

צבי כהן: ביקשנו שיפרסמו לפי סעיפים 5 ו- 7.

צבי כהן: התעורר ויכוח מי צריך לשלם, שעיירית הרצליה תשלח את ההודעות, היא תפרסם את ההודעה, ואנחנו אמורים לשלם את הפיצויים להפקעות, שזה כעשרה מיליון שקל.

אברהם פורז: במקרה כזה, מי שמפקיע זה הוועדה המקומית.

צבי כהן: נכון.

צבי כהן: אמרנו - מאחר שאתם מפקיעים, אנחנו מוכנים להתחלק איתכם בהוצאות.

צבי כהן: ננהל משא ומתן.

צבי כהן: לא יודע אם זה חמישים-חמישים, או ארבעים-ששים.

אברהם פורז: הוויכוח הוא, אם כך, לא בשאלה איך מפקיעים, אלא מי משלם.

שמואל בן טובים: מי משלם את הוצאות ההפקעה, לא את הפיצוי עצמו.

אברהם פורז: לפי חוק התכנון והבניה זה סיפור מורכב, אבל נניח אפשר לנכות 40%.

אברהם פורז: לפי פקודת הקרקעות רק 25%, ללא תמורה.

צבי כהן: נכון, אבל עדיין יישאר 60% שצריך לשלם עליו.

אברהם פורז: האם בכלל נשקלה אפשרות לעשות שם תכניות איחוד וחלוקה ולתת את הזכויות במקום אחר לאלה שמפקיעים, כדי לחסוך את הכסף?

משולם גרנות: בדקנו את הנושא הזה, אנחנו חושבים שאין מקום, גם אין מקום שם לבנות שכונת מגורים כי סמוך לנתיבי איילון בצד המזרחי אמור לקום פארק עירוני - אפשר להגיד פארק עירוני מטרופוליטני שישרת את כל תושבי העיר וירכז את המערב והמזרח, מצד מערב לנתיבי איילון.

אברהם פורז: יש לכם התנגדות, אני מבין, למסחר בקטעים האלה.

אברהם פורז: אתם לא רוצים ללכת בשיטת תל-אביב.

משולם גרנות: נכון.

אברהם פורז: לא חשבתם על האפשרות להעביר את החלק המסחרי של הרצליה - אמנם יש שם מובלעת מגורים - אבל בגדול, להרחיב את התחום המסחרי-תעשייתי הזה עד לאיילון, לפחות ממערבו?

משולם גרנות: יש לכך תכניות בין כביש מס' 2 לאיילון.

אברהם פורז: ואז אתם יכולים בתכניות איחוד וחלוקה לתת פיצוי על-ידי זכויות, לא?

אברהם פורז: או שכל עוד מעצ משלם, זה לא מעניין.

משולם גרנות: שם יש לנו מפגעים אחרים שבאיחוד וחלוקה אנחנו אמורים לפתור בעיות אקולוגיות, שאנחנו צריכים לפצות את אותם בעלי נכסים שהשתמשנו בקרקע שלהם, הן לצרכי אשפה והן לצרכי בור בוצה, והן מטרדים אינסוף - פיצויים שיש לנו בקטע הזה מעל ומעבר לפצות בעלי קרקע.

אברהם פורז: לפי מה ששמעתי עד עכשיו, אתם בעצם כבר ויתרתם לעיריית הרצליה, אתם מוכנים לעשות את הכביש.

צבי כהן: לפי הסיכום האחרון שהתקבל, אמורה להיות ישיבה בין מנכ"ל מעצ לבין ראש עיריית הרצליה, לסגור את נושא החלוקה של הפיצויים.

יהודה בר-און: ומימון ההפקעות.

צבי כהן: ומימון ההפקעות.

אברהם פורז: מה מצבה הכספי של עיריית הרצליה, מישהו יודע?

אברהם פורז: הוא בטח רע, לא?

אברהם פורז: כל אחד אומר: רע, כי לא נעים לו להגיד שיש כסף בקופה.

משולם גרנות: אין בעיה, זה ניתן לבדיקה.

משולם גרנות: אנחנו בגירעון של 100 מיליון שקל.

משולם גרנות: הקדנציה החדשה של העירייה נכנסה כשהגירעון היה 100 מיליון שקל.

משולם גרנות: כיוון שהעירייה הראתה למשרד הפנים תקציב מאוזן, משרד הפנים העניק לעיריית הרצליה 40 מיליון שקל הלוואה, כך שבשלב זה הגירעון קטן ל- 60 מיליון שקל.

משולם גרנות: אני רק רוצה לומר לאנשי מעצ - כשמדובר בפיצוי של עשרה מיליון שקל, אם נהפוך זאת לדולרים, זה שניים וחצי מיליון דולר.

משולם גרנות: כשמדובר על ביצוע כביש ארצי שמבחינה כלכלית אמור לשרת את התושבים - כל הנושא הכלכלי של זה זה כאין וכאפס לנושא הפיצויים.

אברהם פורז: מאחר שאנחנו לא חדשים בארץ, אנחנו מכירים מצבים שלפעמים גם על סכומים יותר קטנים מאלה, איזשהו פרוייקט תקוע מכיוון שמתווכחים על סכום כזה ולא מגיעים לעמק השווה, ובינתיים לא עושים כלום.

משולם גרנות: עיריית הרצליה כן עושה.

משולם גרנות: כתוצאה מכך, בינתיים כדי להיענות לדרישות ולבעיות התחבורתיות של הרצליה, אנחנו סוללים את רחוב ז'בוטינסקי - זה כאילו כביש מקביל מזרחית לנתיבי איילון.

אברהם פורז: היכן שהמטווח?

משולם גרנות: בדיוק.

משולם גרנות: כל הפרוייקט הזה עולה לנו 30 מיליון שקל, ואנחנו היום בביצוע של הפרוייקט הזה.

משולם גרנות: אותם תושבים שרוצים בבוקר לצאת להשתלב בתנועה, לא מסוגלים להשתלב לא מפינסקר, לא מנתן אלתרמן, כי התנועה שבאה מרעננה לא מאפשרת להם.

משולם גרנות: אנחנו סוללים עכשיו את הכביש הזה לארבעה נתיבים, עם רמזורים, עם נתיב לאופניים, כי יש שם הרבה מאד מוסדות חינוך.

יהודה בר-און: התחלתם כבר לסלול שם?

משולם גרנות: ודאי.

משולם גרנות: כרגע מבצעים ב"שירת דבורה" את הפרוייקט הזה כדי שנוכל אחר כך לעבוד בז'בוטינסקי.

משולם גרנות: פינינו את הצומת בז'בוטינסקי.

אברהם פורז: הנושא של השתתפות העירייה או לא, מוכרע ברמה בין מנכ"ל מעצ לבין ראש העירייה?

דובר: כן.

אברהם פורז: מתי תתקיים הפגישה הסופית שאנחנו נדע מה סוכם?

צבי כהן: אין לי מושג.

יהודה בר-און: אני חייב להעיר הערה לדבריו של מהנדס העיר.

אברהם פורז: חכה.

אברהם פורז: קודם נשמע עוד כמה אנשים.

אברהם פורז: ראש המועצה כפר-שמריהו, בבקשה.

שמואל בן טובים: באינטרס הבסיסי של להשלים את הקטע הזה כמה שיותר מהר, אנחנו כמובן מצטרפים.

אברהם פורז: מישהו כבר ביקש מכם כסף?

שמואל בן טובים: עוד לא כי עוד לא הגיעו לקטע שלנו.

אברהם פורז: אתם ודאי מועצה עשירה, לפחות לפי מראה היישוב.

שמואל בן טובים: אני מודה ומתוודה בפשעי שאנחנו מנהלים תקציב מאוזן, אין לנו גירעון ואין לנו חובות.

שמואל בן טובים: לגבי הצד התנועתי, מר גרנות דיבר קודם על הרצליה שמתלוננת, ובצדק, על כך שכל כפר-סבא ורעננה נוסעות דרך הרצליה כדי להגיע לכביש מס' 2 או צפונה או דרומה.

שמואל בן טובים: תיקח את התלונה הזאת ותוסיף אותה עם הרצליה עצמה, היינו כפר-סבא, רעננה והרצליה - זו כרגע הבעיה העיקרית של כפר-שמריהו.

שמואל בן טובים: ברחוב המרכזי שלה - רחוב המעפילים - שבזמנו היה דרך מקומית, ואגב גם דרומית לרחוב המעפילים יש עדיין שכונה של כפר-שמריהו, והרחוב הזה חוצה.

שמואל בן טובים: ..

אברהם פורז: דרומית לרחוב המעפילים זה לא הרצליה ב'?

שמואל בן טובים: לא, עדיין לא.

שמואל בן טובים: חלק עדיין כפר-שמריהו.

אברהם פורז: היה פעם השלט "ברוכים היוצאים מכפר-שמריהו".

שמואל בן טובים: "ברוכים היוצאים" נמצא בנורדאו, והיכן שהוא נמצא זה גבול השיפוט בדיוק.

שמואל בן טובים: בכל מקרה, מה שנעשה שם זה פשוט גן חיות.

שמואל בן טובים: אנחנו עכשיו הולכים לפרוייקט.

אברהם פורז: לא גן חיות, סתם בלגאן תחבורתי.

שמואל בן טובים: לא רק בלגאן, אלא סיכון בטיחותי מאד קשה, וזה גורם לכך שתנועה שלא שייכת לכפר-שמריהו, לא יוצאת מכפר-שמריהו, לא מגיעה לכפר-שמריהו, אלא רק עוברת דרכנו.

שמואל בן טובים: ברור שכאשר איילון יגיע עד רחוב הבריגדה, היינו ליד שדה התעופה הרצליה, הבעיה הזאת תיפתר מבחינתנו, לפחות לגבי התנועה דרומה.

אברהם פורז: כי הם יבואו מהרצליה, ייכנסו לאיילון.

שמואל בן טובים: ולא יעברו דרכנו.

שמואל בן טובים: הבעיה עדיין תישאר בערב, כאשר אנשים חוזרים חזרה, כי אז אין להם דרך להגיע.

אברהם פורז: אבל ההנחה היא שמאחר שבשבעת הכוכבים זה יהיה ללא רמזור, אולי שם היציאה תהיה יותר נוחה.

שמואל בן טובים: לא, אבל אני מדבר כרגע על הקבוצה של הבוקר שיוצאת צפונה, זאת כרגע בעיה שהיא לא פתורה.

שמואל בן טובים: ברגע שכביש איילון יגיע עד רחוב המעפילים, עדיין לא יהיה לו את ההמשך צפונה, כך שמי שנוסע נניח מכפר-סבא, הרצליה, רעננה, ופניו לנתניה או לחיפה, הוא כמובן יצטרך עדיין לעבור דרך כפר-שמריהו.

שמואל בן טובים: אבל בואו נאמר - חצי מהבעיה פתרנו, זה כבר בהחלט בכיוון הנכון.

שמואל בן טובים: אנחנו בהחלט רוצים לזרז כמה שיותר את הפתרון.

שמואל בן טובים: בדיוק כמו הרצליה, גם אנחנו חושבים שאם המעפילים, היינו השלב הבא, יהיה הקצה הצפוני של איילון, זה עלול ליצור בעיה, ולכן בתוך תכנית איילון המאושרת יש הגבלה שברגע שהנתיב באותו קטע שדובר עליו עכשיו מגיע עד המעפילים, אין יציאות וכניסות מערבה.

שמואל בן טובים: כלומר, אפשר מאיילון לנסוע להרצליה רעננה, אפשר להיכנס מהרצליה רעננה, אבל אי אפשר לדוגמה לרדת לכביש מס' 2 ולהתחבר דרך כפר-שמריהו, עד כמובן שייסלל המחלף הבא, צפונית אליו.

אברהם פורז: גם המחלף הבא, לפי התכנון, לא אמור ליצור קשר עם כביש מס' 2.

אברהם פורז: שמואל בן טובים: נכון.

אברהם פורז: בוא נאמר - עד שתהיה יציאה אחרת צפונה.

אברהם פורז: זה כתוב בתוך התכנית.

אברהם פורז: היו"ר אברהם פורז: עד עכשיו אני לא מצליח להבין, אולי מישהו יכול להסביר למה בכל זאת כביש הרוחב הזה, 531, אמור לצאת רק מזרחה ולא מערבה.

אברהם פורז: צבי כהן: מה שקורה היום ב- 531, לגבי החלק המזרחי שלו כבר התפרסם מכרז - "סולל בונה" זכה במכרז, זה היה לפני חודשיים - רק לקראת ינואר הקבלן יוכל להתחיל לעבוד, כי היינו במצב של הפקעות ורק עכשיו הצלחנו לשחרר לו קטע עבודה שהוא יכול להתחיל לעבוד עליו.

אברהם פורז: היו"ר אברהם פורז: עם כביש חוצה ישראל, אחרת לא עשינו כלום.

אברהם פורז: צבי כהן:

אברהם פורז: לגבי החלק המזרחי שלו כבר יש מכרז, יש קבלן.

אברהם פורז: היו"ר אברהם פורז: למה הוא לא אמור להתחבר לכביש מס' 2?

אברהם פורז: צבי כהן: הוא אמור להתחבר לכביש מס' 2, אבל זה לא בתכנית העבודה של 2000.

אברהם פורז: היו"ר אברהם פורז: למעשה, שם צריך להיות חיבור לכביש 2 בלי רמזורים, זאת אומרת נניח מחלף.

אברהם פורז: צבי כהן: אני לא כל כך מכיר את התכנית שם.

אברהם פורז: היו"ר אברהם פורז: באיזשהו מקום, אני מבין את התכנית הגדולה שכביש 20 יגיע הלאה לאורך המסילה אולי עד חיפה, או עד חדרה, אבל עד שזה יהיה, צריך באיזשהו מקום שכביש כזה גדול כמו איילון יתחבר לכבישים אחרים עם מחלפים ולא תהיינה הסתימות האלה עם הרמזורים וכו'.

אברהם פורז: צבי כהן: מה שמעכב את כל הפיתוח הזה זה אישור תב"עות, זו הבעיה שלנו.

אברהם פורז: אבל כמומחי תחבורה, אתם רואים חיבור לכביש 2?

אברהם פורז: דובר: רואים.

אברהם פורז: שמואל בן טובים: בזמנו, היתה תכנית לחבר ישירות מאותו מחלף שמדובר עליו, במפגש בין איילון ל- 531, ליצור חיבור מערבה לכביש מס' 2.

אברהם פורז: החיבור היה אמור לעבור למעשה בין בתי רשפון לבתי כפר-שמריהו.

אברהם פורז: מסיבות סביבתיות - אולי גברת בארי מכירה את הנושא - היתה התנגדות לעניין הזה, והקטע הזה נפל.

אברהם פורז: היו"ר אברהם פורז: אפשר לעשות את זה יותר צפונה.

אברהם פורז: שמואל בן טובים: או לעשות אותו יותר צפונה.

אברהם פורז: .. היו"ר אברהם פורז: צפונה לרשפון.

אברהם פורז: שמואל בן טובים: או לעשות אותו משוקע, כי בינתיים יש נתון חדש.

אברהם פורז: היו"ר אברהם פורז: בין רשפון ליקום יש עוד איזשהו ישוב?

אברהם פורז: שמואל בן טובים: לא.

אברהם פורז: היו"ר אברהם פורז: החיבור צריך להיות באיזשהו מקום צפונית לרשפון ודרומית ליקום.

שמואל בן טובים: מה שהשתנה בינתיים - ועל זה אולי מר גרנות יוכל להרחיב - יש כרגע תכנית לשכונת מגורים חדשה באיזור התעש המתפנה, ואם אכן שם יהיה איזור צפוף אוכלוסיה...

אברהם פורז: זה בצד השני.

שמואל בן טובים: כן, אבל זה אולי מצדיק את אותו חיבור שבזמנו נפל.

אברהם פורז: זה מצדיק בכל מקרה - אני אומר את דעתי - שכביש כמו נתיבי איילון שמנקז בינתיים עד שיהיה כביש חוצה ישראל, כזו כמות של תנועה, לא יכול להיגמר בסוף בכל מיני יובלים קטנים- כאן טפטוף, שם טפטוף, כשהוא נמצא בסך הכל כמה מאות מטרים מכביש 2 ואין חיבור נורמלי בינו לבין כביש 2.

אברהם פורז: זה פשוט לא הגיוני.

משולם גרנות: אנחנו הצענו בזמנו פתרו - מכביש ירושלים, זה הכביש שמתחבר לרעננה, להרצליה - אם היו עושים את ה- 531 אותו קטע שבין כביש ירושלים לנתיבי איילון, אם נתיבי איילון היה ממשיך בקטע הצפוני, זה גם היה פותר חלק גדול מאותה תנועה.

משולם גרנות: אפשר לעשות עדיין את התב"ע, אפשר לבדוק את הנושא הזה.

משולם גרנות: זה 531 שאמור להיות.

משולם גרנות: אם היו עושים את נתיבי איילון עד הקטע הזה ומחברים אותו עד לכביש ירושלים, גם זה היה מקל, זאת אומרת כביש מקביל לרחוב הבריגדה, כי רחוב הבריגדה עובר בתוך ישוב, הן של הרצליה והן של כפר-שמריהו.

משולם גרנות: זה כרגע מה שעושה רעננה, ויכול להיות בצדק מבחינתה, היא בונה כאן שכונות מגורים כי היא לא רואה שכביש 531 הולך להיות מוקם.

משולם גרנות: כאן יש עדיין תוואי.

משולם גרנות: יש ויכוח על התוואי, אבל אפשר לגמור אותו כי כבר סיכמנו מבחינת הרצליה - באותו קטע יש כביש שקוע, כך שאפשר לעשות את הקטע בין נתיבי איילון לכביש ירושלים, ייתכן אפילו עד הכביש של רעננה יש כאן גם תוואי עד לגהה, כביש מס' 4.

משולם גרנות: יש קטע, שלא חייבים להתחבר עם 531 עד כביש מס' 2, אין שום סיבה לכך.

אברהם פורז: גברת בארי, המשרד לאיכות הסביבה.

דליה בארי: לגבי 531, אני יודעת שיש ויכוח על התוואי וזה פשוט נרדם.

אברהם פורז: יש תב"ע על התוואי.

דליה בארי: אין.

יהודה בר-און: בקטע של הרצליה אין תב"ע, בקטע המערבי של 531 אין תב"ע.

אברהם פורז: היזמים שניגשו למכרז של כביש חוצה ישראל יודעים את זה?

אברהם פורז: הרי כל הקונספציה של כביש חוצה ישראל בנויה על כבישי ההזנה.

אברהם פורז: לכן מה עשית?

אברהם פורז: אתה תגיע במהירות מבאר-שבע ותוכל לעלות על הגבעות ולהשקיף על הים.

צבי כהן: הוא יעבור מכפר-סבא לכיוון רעננה בחלק המזרחי של 531, ואז הוא יתחבר לכביש 4 - כביש 40.

אברהם פורז: לא הבנתי.

אברהם פורז: אתה מוכן לגשת למפה להסביר?

שמואל בן טובים: זו אופרה אחרת לגמרי.

שמואל בן טובים: זה כל האופרה המזרחית, בכלל לא קשורה למה שאנחנו מדברים.

צבי כהן: 531 אמור לחבר את חוצה ישראל עם כביש 4.

אברהם פורז: ומה הלאה?

צבי כהן: הלאה, אין לנו עוד תב"ע.

אברהם פורז: אתם חושבים שצריך להיות כביש שם, לא?

צבי כהן: כן, מתוכנן משם ההמשך.

משולם גרנות: יש תב"ע עד הרצליה, וזה בהתנגדויות.

אברהם פורז: מי אמור לעשות את התב"ע, את ההמשך?

צבי כהן: מעצ.

אברהם פורז: למה אתם מחכים?

צבי כהן: אנחנו תלויים במשרד הפנים.

אברהם פורז: אני מבין שאתה מגיש תב"ע והיא עוד לא אושרה, היא בהתנגדויות, אבל אתה צריך להגיש אותה קודם כל.

אברהם פורז: בלי שאתה מגיש אותה, כלום לא יקרה.

דליה בארי: אני רוצה להעיר דבר נוסף.

דליה בארי: אם לא מגישים בזמן את התב"ע לכביש, בינתיים הרשויות מגישות תכניות כאלה ואחרות ובונות בשטח, ואז נוצרות התנגדויות להעביר כביש כזה באיזור מבונה.

אברהם פורז: בתכנית המיתאר הארצית לכבישים מופיע שם משהו?

משולם גרנות: 531 מופיע עד ...

אברהם פורז: בקנה מידה של תכנית המיתאר הארצית הוא מופיע עד לחיבור עם כביש 2?

משולם גרנות: עד נתיבי איילון.

דליה בארי: נדמה לי שכן, אבל התוואי המדוייק הרי בתכנית מיתאר ארצית.

דליה בארי: ..

אברהם פורז: אני יודע שבתכנית הארצית אין קנה מידה מספיק טוב, אבל הוא מופיע.

דליה בארי: זו תכנית עקרונית.

אברהם פורז: אבל הוא מופיע בתמ"א 3.

משולם גרנות: כן.

פנחס בן שאול: אם מותר לי להעיר מתפקידי הקודם - מערכת הדרכים בנויה בצורה היררכית, וההירכיה הגבוהה של דרכים מהירות משתדלת להפחית את החיבורים לדרכים הפחות מהירות.

פנחס בן שאול: זאת אומרת, אם כביש חוצה ישראל הוא מהיר, הוא מתחבר לדרך רוחב מהירה 531, 531 מתחבר לאיילון, ולא הלאה.

פנחס בן שאול: אם הכל מתחבר לכל, מאבדים את הרצף, את התועלות של המערכת שברמה הגבוהה.

אברהם פורז: לא רציתי שהוא יתחבר, להיפך.

אברהם פורז: מה שאני אומר זה ש- 531, בעיניי, צריך היה להגיע עד כביש 2, ואז איילון מתחבר ל- 531, ומשם במחלף מתחברים הלאה ועוברים לכביש 2 עד שייסלל צפונה - זה עוד הרבה קילומטרים צפונה - אבל באיזשהו מקום כל התנועה הזאת שעוברת באיילון מדרום לצפון, אין לה יציאות נורמליות לכביש 2.

אברהם פורז: את כביש 2 עכשיו הרחיבו, הוא כבר בן שלושה נתיבים לכל כיוון, הוא לא רע.

אברהם פורז: אפילו מחלפונים יש בכל המקומות, אין יותר סיפורים של פניות שמאלה, אבל באיזשהו מקום כדי להתחבר מאיילון לכביש 2 אתה צריך לעבור בסימטאות - או בגלילות או אחר כך בשבעת הכוכבים, ואין איזשהו חיבור.

פנחס בן שאול: התכנית המקורית של תמ"א 3, שהיא תכנית המיתאר הארצית לדרכים, יצרה את החיבור ממחלף פולג.

פנחס בן שאול: מטעמים שונים, עיריית נתניה רוצה את המשך איילון צפונה גם שיעבור את נתניה, ואז פולג לא הופך להיות הקצה והיום יש דיונים על ההמשך צפונה.

אברהם פורז: ייתכן שבעתיד זה יהיה.

אברהם פורז: אני לא רואה כרגע צורך אמיתי בעוד כביש דרום-צפון כשיש לך את כביש מס' 2, אם הוא לכל אורכו שלושה נתיבים.

אברהם פורז: לדעתי, הבעיה שם שאחרי נתניה הוא עובר לשני נתיבים נדמה לי, ושם יש פקקים לפעמים.

אברהם פורז: מה שבעצם צריך לעשות זה שאת כביש מס' 2 עד חיפה צריך להפוך לשלושה נתיבים.

צבי כהן: יש תכנית כזאת.

אברהם פורז: זה מה שצריך לעשות כרגע.

אברהם פורז: אין צורך לחפש עוד כביש מקביל.

אברהם פורז: לדעתי, בלי להיות מומחה גדול, אם כביש 2 יהיה לכל אורכו שלושה נתיבים, לכמה שנים טובות הוא יפתור את הבעיה.

שמואל בן טובים: בוודאי כשיהיה חוצה ישראל, מה שאתה אומר הוא עוד יותר נכון.

אברהם פורז: אבל גם אם יהיה חוצה ישראל, זה לא יפתור את הבעיה של מי שנמצא באיילון ונוסע צפונה, אין לו חיבור ראוי לכביש מס' 2.

אברהם פורז: איך שלא יהיה, באיזשהו מקום הוא מסתבך בדרך.

דליה בארי: ביחס לתוואים האחרים, כל מה שמוגש, נבדק על-ידינו, כאשר הבדיקה שלנו מתייחסת בעיקר למה קורה כשזה עובר באיזורים מבונים.

דליה בארי: אחת הבעיות הכלליות עם כל מערכת הכבישים בארץ, במיוחד באיזורים הצפופים, שלא מעצ ולא נתיבי איילון עוד לא הפנימו את הצורך להעביר את נתיבי התחבורה באיזורים צפופים מתחת לפני הקרקע.

דליה בארי: זה גם היה מקטין את כמות הכספים שצריך לפיצויים.

דליה בארי: הראיה הזו, לצערי, עוד לא נכנסה בארץ, שבאיזור צפוף אוכלוסין, צריך להעביר כביש ארצי.

דליה בארי: ..

אברהם פורז: מינהרה שתעבור מצד לצד.

דליה בארי: כן.

דליה בארי: אנחנו לא ממציאים את הגלגל בכך.

אברהם פורז: ראיתי את זה בעולם, אבל זה מאד מאד יקר.

דליה בארי: אף אחד לא עשה את התחשיב הכלכלי כמה קרקע מרוויחים כך.

דליה בארי: גם לקרקע יש ערך אצלנו.

אברהם פורז: אני בעד, רק אנחנו כאן מתווכחים באופרה אחרת על הרכבת התחתית.

אברהם פורז: רוצים לעשות אותה עילית בגלל הדבר הזה.

דליה בארי: גם כן לא נכון.

אברהם פורז: ודאי לא נכון, אבל אני אומר:

אברהם פורז: עוד לפני שמגיעים לחזון אחרית הימים שהמכוניות יסעו מתחת לאדמה, לפחות שהרכבת התחתית תיסע תחת האדמה.

דליה בארי: גם זה נכון, שתהיה תחתית.

יהודה בר-און: אגב, כל ציר איילון לכיוון דרום, החל ממחלף קיבוץ גלויות ודרומה - וולפסון, דב הוז, יוספטל - כולם הולכים להיות כבישים משוקעים, המחלפים.

אברהם פורז: זה בסדר גמור.

יהודה בר-און: לא, אני אומר זאת לדבריה של דליה.

דליה בארי: זה טוב מאד.

אברהם פורז: את זה אנחנו מבינים.

אברהם פורז: כשצריך להפריד את התנועה, יש שתי אפשרויות - האחת, להשאיר את המפלס התחתון בגובה פני הקרקע ולהעלות את העליון, או הפוך, כמו שעושים בכפר-שמריהו או ברמת-השרון.

צבי כהן: בכפר הירוק.

דליה בארי: אבל זה נראה לך מובן מאליו היום, נכון?

דליה בארי: אתה יודע איזה מאבקים היו כדי להכניס את זה?

אברהם פורז: אני יודע, כי זה מייקר.

אברהם פורז: מי עוד חושב שיש לו מה לומר וטרם דיבר?

שמואל בן טובים: הייתי רוצה להעיר לגבי הנושא הזה.

שמואל בן טובים: אנחנו אמנם דנים בעיקר בנושא היותר אקוטי, שזה הקטע בין שבעת הכוכבים עד המעפילים, אבל הקטע הנוסף הבא אחריו שמתחבר ל- 531, עובר כולו בתחום כפר-שמריהו.

שמואל בן טובים: ראשית, בנושא המימון, בניגוד לתכניות הרצליה, לנו כן יש תכניות בנייה לגבי האיזור הזה.

שמואל בן טובים: כל התחום בין כפר-שמריהו ועד הרצליה, שהוא היום פתוח, שדה חקלאי, כולל שדה התעופה, הוא ברובו שטח שיפוט של כפר-שמריהו.

שמואל בן טובים: יש לנו תכניות בנייה שם.

אברהם פורז: שדה התעופה של הרצליה זה תחום השיפוט שלכם?

שמואל בן טובים: בחציו, חצי-חצי.

אברהם פורז: אתם גובים על זה ארנונה?

שמואל בן טובים: ודאי.

שמואל בן טובים: מצווה, לא? רוצים להוציא אותו בכלל משם, אבל.

שמואל בן טובים: ..

אברהם פורז: רוצים להעביר את שדה דב לשם, אז תיזהר.

שמואל בן טובים: בכל מקרה, שם יש תביעה של חלק מבעלי הקרקעות, בגלל שיש לנו תכניות בנייה, להשתתף באיחוד והחלוקה של האיזור כולו, באותן קרקעות שמיועדות לאיילון, וזה כרגע נמצא באיזושהי התדיינות משפטית.

שמואל בן טובים: בין היתר, יש תכנית של כפר-שמריהו שגם נבדקה מבחינת היתכנות כלכלית, מכיוון שהכביש הזה ממש יחתוך את כפר-שמריהו לשניים אחרי שנבנה את הצד המזרחי, או לשקע או אפילו יותר מזה בקטע הזה - וכידוע, בכפר-שמריהו מחירי הקרקע הם לא כל כך זולים - ולכן, מה שייווצר כתוצאה מכך יכול להצדיק פרוייקט כלכלי מהסוג הזה.

שמואל בן טובים: הבעיה שבה אנחנו נתקלים כרגע - ועל זה אולי מר בר-און יוכל להעיר - רצינו שבקטע הזה לפחות איילון יהיה משוקע, כדי ליצור איזשהו רצף יבשתי בין שני החלקים של כפר-שמריהו.

שמואל בן טובים: הבעיה כנראה מתעוררת דווקא מהרכבת, כי כדי לשקע את הכביש ואת תוואי הרכבת באיזור הזה.

שמואל בן טובים: ..

אברהם פורז: השקעה מאד גדולה.

שמואל בן טובים: לא השקעה.

שמואל בן טובים: יש כאן איזושהי בעיה טכנית של השיפועים של הרכבת, שהיא פחות גמישה כנראה מכבישים לעליות ולמורדות, אבל זו בהחלט תכנית שגם מבחינת איכות הסביבה, גם מבחינה נדל"נית ומכל בחינה שהיא.

שמואל בן טובים: ..

אברהם פורז: אני בטוח שאם מועצת כפר-שמריהו תחליט לממן את העלות הנוספת בעניין שזה שקוע, בוודאי יסכימו.

שמואל בן טובים: אני חושב שיש אחרים שישמחו לממן את זה.

שמואל בן טובים: אפשר בהחלט לחלק כאן זכויות, כולל זכויות אויר מעל איילון, שיתנו תמורה כלכלית.

שמואל בן טובים: עושים את זה בכל העולם, לא ממציאים את הגלגל.

אברהם פורז: יכול להיות.

יעקב זוכמן: משרד התחבורה כרגע עושה תכנית רב-שנתית לחמש שנים של כל ההשקעות בתחבורה.

אברהם פורז: מתי היא תהיה מוכנה?

יעקב זוכמן: אמורה להיות מוכנה בעוד ארבעה-חמישה חודשים.

יעקב זוכמן: כל נושא הסיום של איילון צפון ועד לאן הוא יגיע אמור להיות מסוכם באותה תכנית.

יעקב זוכמן: ברור שלא יהיה גיבוי תקציבי מסוכם, אבל הערכות תקציביות לחמש שנים קדימה בסדרי גודל אנחנו מניחים, ואז נוכל לפחות להגיד בסדר גודל של הזמן שאמרתי עד לאן אנחנו אמורים להגיע תוך חמש שנים ולאן זה יתחבר.

יהודה בר-און: ברשותך, אנחנו דילגנו על קטע אחד.

יהודה בר-און: אמר מהנדס העיר שהרבה מאד כלי רכב עוברים, דהיינו שהם לא תושבי הרצליה יסעו באיילון.

יהודה בר-און: לפני פחות משנה בוצעה בדיקה ברמת בעלויות ומקומות הדיור של אותם נהגים שייסעו באיילון ונוסעים בהרצליה.

יהודה בר-און: נמצא באותה בדיקה כי שניים מתוך שלושה כלי רכב שייסעו באיילון וייחצו את הרצליה או יסעו בהרצליה, הם תושבי הרצליה.

יהודה בר-און: כלומר, שני שליש מאלה שייסעו בהרצליה הם תושבי הרצליה, ורק שליש מהם הם אותם אנשים שיעברו דרך הרצליה וייחצו לרעננה, לכפר-סבא, וכו'.

יהודה בר-און: אגב, זאת הסיבה שבמשך כמעט שנה לא התקדמנו בעבודה.

אברהם פורז: רבותי, אני חושב שאנחנו מגיעים לקראת סיום הדיון, ואני רוצה לסכם אותו כך.

אברהם פורז: לפי מה שאני רואה, יש לנו כמה דברים שלא מתקדמים, לפחות לפי דעתי, בקצב הראוי.

אברהם פורז: הדבר הראשון שלדעתי צריך להתחיל מיד - אני אומר לכם אנשי מעצ - בתכנון של 531 לכל אורכו.

אברהם פורז: אנחנו יודעים שהפקדת תכנית והתנגדויות וכו', במילא זה לוקח זמן, כך שאין סיבה כרגע לא להתחיל לפחות בתכנון.

אברהם פורז: אני מצפה מכם שתוך חודש ימים תדווחו לוועדה מה נעשה בעניין הזה.

אברהם פורז: תפנה למנכ"ל ותגיד שוועדת הכלכלה רוצה לדעת מה נעשה בתכנון של 531.

אברהם פורז: הדבר השני - נדמה לי שבסולם העדיפות של מעצ, הקטע של איילון צריך להיות בסולם עדיפות גבוה באופן יחסי, כי לדעתי אם אנחנו מסתכלים במונחי עלות תועלת לאומית, מספר שעות העבודה ובלאי מנועים שמתבזבז בקטעים האלה, הוא גדול יותר מאשר במקומות אחרים.

אברהם פורז: אני לא מזלזל במקומות אחרים, אבל לדעתי כאן יש בזבוז עצום כי כבר הקטע הזה שאיילון סתום מקק"ל עד גלילות - אולי בשעה 2:00 בלילה הוא פנוי - אבל כמעט אין שעה ביום שאין שם פקק.

אברהם פורז: זה כבר לא ב- RUSH HOURS אחר הצהריים, זה בכלל הפך לדבר בלתי נסבל, שלא לדבר על הפקק ההפוך שאתה רואה אותו בצומת גלילות כשפונים מכיוון הרצליה.

אברהם פורז: נוסעים בכל המחלפים, מגיעים לצומת גלילות - ונכון שהצומת, יחסית לצומת בלי מחלף, הוא בסדר, זאת אומרת הרבה נתיבים לכל הכיוונים, אבל זה לא הפתרון.

אברהם פורז: בעיניי, צריך להיות חיבור על-ידי מחלף באיזשהו מקום, ולדעתי הפתרון הראוי - אני לא מביע דעה תכנונית - ש- 531 צריך להיות מחובר באופן כזה שאפשר לפנות ממנו מערבה ולהתחבר לאיילון, אבל אני אומר:

אברהם פורז: קצב הכספים שמוזרמים בשנה הראשונה, אם הרוב הולך לפיצויים - אגב, לא את כל הכסף משלמים בשנה הראשונה פיצויים.

אברהם פורז: אם אתה מפקיע, אתה מתדיין בבתי-משפט.

אברהם פורז: בכל מקרה, אני חושב שאתם, מעצ, צריכים לתת קדימה למימון של הפרוייקט הזה.

אברהם פורז: אני חושב שצריכה להיות לו עדיפות על פני פרוייקטים אחרים.

אברהם פורז: גם בעניין הזה אני מבקש מכם וגם מאנשי עיריית הרצליה - תוך חודש ימים לדווח לנו האם הושגה הסכמה בקשר למימון, האם עיריית הרצליה מוכנה לתת משהו או לא נותנת, ואיפה העניין הזה עומד.

אברהם פורז: צבי כהן: בנקודה זו, אנחנו לא מעכבים את הפרוייקט בגלל הוויכוח על פיצויים.

אברהם פורז: בתוך חודשיים אנחנו יוצאים למכרז, מתחילים בעבודות.

אברהם פורז: היה לנו אותו ויכוח עם עיריית פתח-תקוה במחלף תקוה.

אברהם פורז: היו"ר אברהם פורז: במקביל, מאחר שגם איילון וגם מעצ עכשיו במשרד התחבורה, אני מציע שתוך חודש תדווחו לנו מה היתה ההחלטה מי יוצא למכרז - אם אתם או נתיבי איילון - שלא תיעשה כאן עבודה כפולה.

אברהם פורז: אולי הפעם אם אתם באותו משרד, יהיה משהו יותר הדוק, אבל שלא יסתבר ששתי יחידות ציבוריות - אמנם, בנתיבי איילון יש גם לעיריית תל-אביב משהו, או שכבר לא?

אברהם פורז: יעקב זוכמן: יש.

אברהם פורז: היו"ר אברהם פורז: שלא יסתבר שהן עוסקות באותו דבר.

אברהם פורז: אולי אתם מתכננים ביחד, אולי כל אחד מתכנן לחוד - אני לא יודע.

אברהם פורז: יהודה בר-און: לא, זה לא קורה.

אברהם פורז: היו"ר אברהם פורז: תוך חודש ימים אתם מדווחים לנו מי מוציא את המכרז, על מי הוטל הניהול של הפרוייקט הזה ואיך הוא מתבצע.

אברהם פורז: אנחנו, כוועדת הכלכלה, רואים בכלל בתשתיות התחבורה דבר חשוב מאד, גם לכלכלה וגם לכל הדברים האחרים.

אברהם פורז: זה יהיה חבל אם אנשים שיכולים להיות עוד שעה בעבודה ולהביא תוצרת ותפוקה, את השעה הזאת יבלו במכוניות.

אברהם פורז: אמנם יש היום טלפונים סלולריים, אפשר לדבר עם כל העולם, אבל זה לא דבר טוב.

אברהם פורז: במקביל, בעיניי - אני לא יודע מי צריך להחליט בעניין הזה - אבל אני חושב שאתם, כפר-שמריהו, באמצעות הוועדה המקומית, בהחלט יכולים ליזום תכנית שתדבר על קטעים שקועים ולהראות איך אתם מממנים את זה על-ידי בנייה מעל התוואי, באופן חלקי.

אברהם פורז: זה לא חייב להיות כולו שקוע.

אברהם פורז: מישהו חייב לא רק לדבר על זה, אלא גם להראות איך זה ניתן.

אברהם פורז: אם אתם מועצה מקומית בלי גרעונות ויחסית גוף מבוסס - אין לכם שכונות מצוקה, אין לכם כל מיני צרות מסוג כזה - קחו על עצמכם פעם להיות המודל של הדבר הזה, תתקשרו עם גורם מקצועי ותציגו - אולי אפילו תהיו מודל למקומות אחרים בארץ - איך מנצלים את זכויות האויר של כביש בצורה הכי נכונה.

אברהם פורז: אם אתה בטוח שזה נכון - תוכיח.

אברהם פורז: לי אין את הכלים ואת היכולת.

אברהם פורז: תתכנן אתה את הקטע הזה, תשקיעו בזה כמה אלפי שקלים, תראו איך זה מתוכנן, תעבדו עם שמאים, תראו לגבי הזכויות.

אברהם פורז: יכול להיות שבסופו של דבר, פרוייקט כזה עוד יהיה רווחי ואפילו יכניס כסף לקופה הציבורית.

אברהם פורז: זה גם יהיה אקולוגי, גם יהיה טוב.

אברהם פורז: אתם יכולים להרים את זה.

אברהם פורז: שמואל בן טובים: אני רוצה להתייחס בהערת ביניים.

אברהם פורז: עשינו הרבה עבודה על העניין הזה.

אברהם פורז: הבעיה כרגע היא בעיה טכנית של נתיבי איילון והרכבת להיות מוכנים לפתרון, כי אם את הקטע שדיברנו עליו הקודם יעשו במפלס מסוים, הוא לא יוכל אחר כך פתאום לצלול למטה.

אברהם פורז: זה גם אומר שהקטע שעומדים לסלול עכשיו צריך להיות משוקע יותר, ועל זה עדיין לא הגענו להבנה.

אברהם פורז: יש לנו בדיקה כלכלית ראשונית, יש לנו תב"ע שהגשנו בנושא הזה.

אברהם פורז: היו"ר אברהם פורז: יש שתי אפשרויות לטפל בנושא הזה.

אברהם פורז: אפשרות אחת שאתה מנהל איתם דיאלוג ברמת המשא ומתן, ואפשרות אחרת שאתה מחליט להיות גורם - בוודאי יש לכם משקל בוועדה המקומית בהרצליה - זה בתחום השיפוט של הוועדה המקומית שלכם.

אברהם פורז: אתה גורר את הוועדה של הרצליה להכין תב"ע שאומרת מה שאתה רוצה: איפה תהיה הרכבת, איפה יהיה כך וכך, וכו'.

אברהם פורז: הרי הכל מדובר בקרקע, ודאי ועדה מקומית יכולה לתכנן.

אברהם פורז: תכינו אתם את זה, תביאו את זה לוועדה המחוזית, תפתחו דיון.

אברהם פורז: שהם יבואו ויתנגדו, יגידו: זה לא טוב שקוע.

אברהם פורז: למה?

אברהם פורז: כי הקטר לא סוחב בעליה, לא יודע.

אברהם פורז: ייתכן שזה נכון, אם כי אני ראיתי רכבות נוסעות בערים בשיפועים - אבל תוכיחו אתם.

אברהם פורז: אתם לא חייבים גם להסכים איתם.

אברהם פורז: די בזה שתשכנעו את רשויות התכנון.

אברהם פורז: אם תבואו לוועדה המחוזית ותשכנעו אותם שהפתרון שלכם עם הרכבת ועם הכביש זה הכי טוב וגם תראו טבלת שמאות איך זה הכי זול - אולי אתם לא צריכים הסכמה של אף אחד.

אברהם פורז: בסופו של דבר הוועדה המחוזית תחליט.

אברהם פורז: אם אתם משכנעים אותם וזה מוסכם, זה טוב, אבל לפעמים לא הולך בשכנוע, אתה הולך על הגורם הסטטוטורי שמוסמך.

אברהם פורז: רבותי, הדיון הזה תם ולא נשלם.

אברהם פורז: אני רוצה לבשר לכם שאנחנו מתכוונים לעקוב אחר הדברים האלה, כמו אחר דברים אחרים.

אברהם פורז: אתם לא היחידים כאן אצלנו על הכוונת, כי אנחנו רוצים שהדברים באמת יתקדמו וייעשו.

אברהם פורז: מצד שני, אנחנו גם מוכנים לסייע - אם צריך ללחוץ באיזשהו מקום, אם יש חסמים, אם יש צרות - אני אשמח אפילו באופן אישי לשמוע מכל אחד מכם - ירים אלי טלפון ויגיד: יש בעיה כזו או אחרת, אפילו אם יבקש שאני לא אצטט אותו ואני לא אספר שהוא אמר זאת - גם לזה אני מוכן.

אברהם פורז: אנחנו רוצים לדחוף דברים - אני אומר אנחנו כי אני לכאורה הוועדה כולה, לא בגלל שאני חושב שאני איזו אישיות רבת מעלה, אני מדבר בשם הוועדה.

אברהם פורז: אני מודה לכם, הישיבה נעולה.